               EUROPOS KOMISIJA
            Briuselis, 2022 03 04
            COM(2022) 79 final
            2022/0057(NLE)

            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo IX priedo (Finansinės paslaugos) ir 37 protokolo (kuriame pateikiamas 101 straipsnyje numatytas sąrašas) dalinio pakeitimo (EEE narėmis esančių ELPA valstybių dalyvavimas Valstybių narių ekspertų grupėje tvarių finansų klausimais)
            (Tekstas svarbus EEE)

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas susijęs su sprendimu, kuriuo nustatoma pozicija, kurios Sąjungos vardu turi būti laikomasi EEE jungtiniame komitete, dėl numatomo priimti Jungtinio komiteto sprendimo, kuriuo iš dalies keičiamas EEE susitarimo IX priedas (Finansinės paslaugos) ir 37 protokolas (kuriame pateikiamas 101 straipsnyje numatytas sąrašas).

               2.Pasiūlymo aplinkybės

               2.1.EEE susitarimas

               Europos ekonominės erdvės susitarimu (toliau – EEE susitarimas) EEE piliečiams ir ekonominės veiklos vykdytojams vidaus rinkoje užtikrinamos vienodos teisės ir pareigos. Juo numatyta keturias laisves reglamentuojančius ES teisės aktus taikyti visose 30 EEE valstybių, t. y. ES valstybėse narėse, Norvegijoje, Islandijoje ir Lichtenšteine. Be to, EEE susitarimu numatomas bendradarbiavimas kitose svarbiose srityse, pavyzdžiui, mokslinių tyrimų ir plėtros, švietimo, socialinės politikos, aplinkos, vartotojų apsaugos, turizmo ir kultūros srityse, kurios bendrai vadinamos gretutinės ir horizontaliosios politikos sritimis. Susitarimas įsigaliojo 1994 m. sausio 1 d. Europos Sąjunga ir jos valstybės narės yra Susitarimo šalis.

               2.2.EEE jungtinis komitetas

               Už EEE susitarimo valdymą atsako EEE jungtinis komitetas. Tai forumas, kuriame keičiamasi nuomonėmis, susijusiomis su EEE susitarimo veikimu. Jo sprendimai priimami bendru sutarimu.

               2.3.Numatomas EEE jungtinio komiteto aktas

               EEE jungtinis komitetas turėtų priimti sprendimą (toliau – numatomas aktas) dėl EEE susitarimo IX priedo (Finansinės paslaugos) ir 37 protokolo (kuriame pateikiamas 101 straipsnyje numatytas sąrašas) dalinio pakeitimo.

               Numatomo akto tikslas – į EEE susitarimą įtraukti 2019 m. lapkričio 27 d. Europos Parlamento ir Tarybos reglamentą (ES) 2019/2088 dėl su tvarumu susijusios informacijos atskleidimo finansinių paslaugų sektoriuje
                  1
                ir 2020 m. birželio 18 d. Europos Parlamento ir Tarybos reglamentą (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088
                  2
               .

               Pagal EEE susitarimo 103 ir 104 straipsnius numatomas aktas taps privalomas Susitarimo šalims.

               3.Pozicija, kurios turi būti laikomasi Sąjungos vardu

               Komisija teikia EEE jungtinio komiteto sprendimo projektą, kad Taryba jį priimtų kaip Sąjungos poziciją. Priimta pozicija turėtų būti artimiausiu metu pristatyta EEE jungtiniame komitete.

               Pridedamu EEE jungtinio komiteto sprendimu nustatomos EEE narėmis esančių ELPA valstybių dalyvavimo Sąjungos valdymo organo, t. y. Valstybių narių ekspertų grupės tvarių finansų klausimais, veikloje teisės, todėl juo viršijama tai, ką galima laikyti vien tik Tarybos reglamente (EB) Nr. 2894/94 nurodytomis techninėmis adaptacijomis. Todėl Taryba turi nustatyti Sąjungos poziciją.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  3
               .

               4.1.2.Taikymas aptariamuoju atveju

               EEE jungtinis komitetas yra susitarimu, būtent EEE susitarimu, įsteigtas organas. Aktas, kurį turi priimti EEE jungtinis komitetas, yra teisinę galią turintis aktas. Vadovaujantis EEE susitarimo 103 ir 104 straipsniais, numatomas aktas bus privalomas pagal tarptautinę teisę.

               Numatomu aktu Susitarimo institucinė struktūra nepapildoma ir nekeičiama. Todėl siūlomo sprendimo procedūrinis teisinis pagrindas yra SESV 218 straipsnio 9 dalis kartu su Tarybos reglamento (EB) Nr. 2894/94 dėl Europos ekonominės erdvės susitarimo įgyvendinimo tvarkos 1 straipsnio 3 dalimi.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį ir Tarybos reglamento (EB) Nr. 2894/94 1 straipsnio 3 dalį materialinis teisinis pagrindas visų pirma priklauso nuo ES teisės akto, kuris turi būti įtrauktas į EEE susitarimą, materialinio teisinio pagrindo.

               Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su įstatymų suderinimu ir vidaus rinkos veikimo užtikrinimu. Todėl siūlomo sprendimo materialinis teisinis pagrindas – Sutarties dėl Europos Sąjungos veikimo 114 straipsnis.

               4.3.Išvada

               Siūlomo sprendimo teisinis pagrindas turėtų būti SESV 114 straipsnis kartu su 218 straipsnio 9 dalimi ir Tarybos reglamento (EB) Nr. 2894/94 dėl Europos ekonominės erdvės susitarimo įgyvendinimo tvarkos 1 straipsnio 3 dalimi.

               5.Numatomo akto skelbimas

               EEE jungtinio komiteto aktu bus iš dalies pakeistas EEE susitarimo IX priedas (Finansinės paslaugos) ir 37 protokolas (kuriame pateikiamas 101 straipsnyje numatytas sąrašas), todėl priimtą aktą tikslinga paskelbti Europos Sąjungos oficialiajame leidinyje.

               2022/0057 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo IX priedo (Finansinės paslaugos) ir 37 protokolo (kuriame pateikiamas 101 straipsnyje numatytas sąrašas) dalinio pakeitimo

                  (EEE narėmis esančių ELPA valstybių dalyvavimas Valstybių narių ekspertų grupėje tvarių finansų klausimais)

               (Tekstas svarbus EEE)

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  4
               , ypač į jo 1 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas
                  5
                (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE susitarimu įsteigtas EEE jungtinis komitetas (toliau – EEE jungtinis komitetas) gali nuspręsti iš dalies pakeisti, inter alia, EEE susitarimo IX priedą (Finansinės paslaugos) ir 37 protokolą (kuriame pateikiamas 101 straipsnyje numatytas sąrašas);

               (3)į EEE susitarimą turi būti įtrauktas Europos Parlamento ir Tarybos reglamentas (ES) 2019/2088
                  6
               ;

               (4)į EEE susitarimą turi būti įtrauktas Europos Parlamento ir Tarybos reglamentas (ES) 2020/852
                  7
               ;

               (5)EEE susitarimo IX priedas ir 37 protokolas turėtų būti atitinkamai iš dalies pakeisti;

               (6)todėl Sąjungos pozicija EEE jungtiniame komitete turėtų būti grindžiama pridedamu EEE jungtinio komiteto sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete, dėl EEE susitarimo IX priedo ir 37 protokolo dalinio pakeitimo grindžiama prie šio sprendimo pridedamu EEE jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        OL L 317, 2019 12 9, p. 1.

                     (2)

                        OL L 198, 2020 6 22, p. 13.

                     (3)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 61–64 punktai.

                     (4)

                        OL L 305, 1994 11 30, p. 6.

                     (5)

                        OL L 1, 1994 1 3, p. 3.

                     (6)

                        2019 m. lapkričio 27 d. Europos Parlamento ir Tarybos reglamentas (ES) 2019/2088 dėl su tvarumu susijusios informacijos atskleidimo finansinių paslaugų sektoriuje (OL L 317, 2019 12 9, p. 1).

                     (7)

                        2020 m. birželio 18 d. Europos Parlamento ir Tarybos reglamentas (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088 (OL L 198, 2020 6 22, p. 13).

    ---documentbreak---

               EUROPOS KOMISIJA
            Briuselis, 2022 03 04
            COM(2022) 79 final

            PRIEDAS
            prie
            Pasiūlymo dėl TARYBOS SPRENDIMO
            dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo IX priedo (Finansinės paslaugos) ir 37 protokolo (kuriame pateikiamas 101 straipsnyje numatytas sąrašas) dalinio pakeitimo (EEE narėmis esančių ELPA valstybių dalyvavimas Valstybių narių ekspertų grupėje tvarių finansų klausimais)

               PRIEDAS

               EEE JUNGTINIO KOMITETO SPRENDIMAS

               kuriuo iš dalies keičiamas EEE susitarimo IX priedas (Finansinės paslaugos) ir 37 protokolas (kuriame pateikiamas 101 straipsnyje numatytas sąrašas)

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,

               kadangi:

               (1)į EEE susitarimą turi būti įtrauktas 2019 m. lapkričio 27 d. Europos Parlamento ir Tarybos reglamentas (ES) 2019/2088 dėl su tvarumu susijusios informacijos atskleidimo finansinių paslaugų sektoriuje
                  1
               ;

               (2)į EEE susitarimą turi būti įtrauktas 2020 m. birželio 18 d. Europos Parlamento ir Tarybos reglamentas (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088
                  2
               ;

               (3)todėl EEE susitarimo IX priedas ir 37 protokolas turėtų būti atitinkamai iš dalies pakeisti,

               PRIĖMĖ ŠĮ SPRENDIMĄ:

               1 straipsnis

               EEE susitarimo IX priede po 31nb punkto (Komisijos deleguotasis reglamentas (ES) 2019/1851) įterpiama:

               „31o.32019 R 2088: 2019 m. lapkričio 27 d. Europos Parlamento ir Tarybos reglamentas (ES) 2019/2088 dėl su tvarumu susijusios informacijos atskleidimo finansinių paslaugų sektoriuje (OL L 317, 2019 12 9, p. 1) su pakeitimais, padarytais:

               –32020 R 0852: 2020 m. birželio 18 d. Europos Parlamento ir Tarybos reglamentu (ES) 2020/852 (OL L 198, 2020 6 22, p. 13).

               Reglamento nuostatos šio Susitarimo tikslais pritaikomos taip:

               (a)
                     4 straipsnio 3 ir 4 dalyse nustatytos nukrypti leidžiančios nuostatos ELPA valstybėms taikomos nuo EEE jungtinio komiteto sprendimo Nr. .../... [šio sprendimo] įsigaliojimo dienos arba nuo pagal nacionalinę teisę nustatytos dienos, kuri negali būti vėlesnė nei 12 mėnesių nuo įsigaliojimo dienos.

               (b)Kiek tai susiję su ELPA valstybėmis, 20 straipsnio:

               (a)2 dalyje žodžiai „nuo 2021 m. kovo 10 d.“ suprantami kaip „nuo EEE jungtinio komiteto sprendimo Nr. .../... [šio sprendimo] įsigaliojimo dienos arba nuo pagal nacionalinę teisę nustatytos dienos, kuri negali būti vėlesnė nei 12 mėnesių nuo įsigaliojimo dienos“;

               (b)3 dalyje žodžiai „nuo 2022 m. sausio 1 d.“ suprantami kaip „nuo EEE jungtinio komiteto sprendimo Nr. .../... [šio sprendimo] įsigaliojimo dienos arba nuo pagal nacionalinę teisę nustatytos dienos, kuri negali būti vėlesnė nei 12 mėnesių nuo įsigaliojimo dienos“.

               31p.32020 R 0852: 2020 m. birželio 18 d. Europos Parlamento ir Tarybos reglamentas (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088 (OL L 198, 2020 6 22, p. 13).

               Reglamento nuostatos šio Susitarimo tikslais pritaikomos taip:

               (a)13 straipsnio 1 dalies d punkte žodžiai „Sąjungos teisėje“ pakeičiami žodžiais „EEE susitarime“.

               (b)Kiek tai susiję su ELPA valstybėmis, 27 straipsnio 2 dalyje žodžiai „nuo 2022 m. sausio 1 d.“ suprantami kaip „nuo EEE jungtinio komiteto sprendimo Nr. .../... [šio sprendimo] įsigaliojimo dienos arba nuo pagal nacionalinę teisę nustatytos dienos, kuri negali būti vėlesnė nei 12 mėnesių nuo įsigaliojimo dienos“.

               2 straipsnis

               Į EEE susitarimo 37 protokolą įterpiamas šis punktas:

               „43.Valstybių narių ekspertų grupė tvarių finansų klausimais (Reglamentas (ES) 2020/852).“

               3 straipsnis

               Europos Sąjungos oficialiojo leidinio EEE priede skelbtini reglamentų (ES) 2019/2088 ir (ES) 2020/852 tekstai islandų ir norvegų kalbomis yra autentiški.

               4 straipsnis

               Šis sprendimas įsigalioja kitą dieną po paskutinio pranešimo perdavimo pagal EEE susitarimo
                  3* 103 straipsnio 1 dalį.

               5 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje […]

                     EEE jungtinio komiteto vardu

                     Pirmininkas

                     […]

                     EEE jungtinio komiteto

                     sekretoriai

                     […]

                     (1)

                        OL L 317, 2019 12 9, p. 1.

                     (2)

                        OL L 198, 2020 6 22, p. 13.

                     (3)
                  *
                        [Konstitucinių reikalavimų nenurodyta.] [Konstituciniai reikalavimai nurodyti.]